CELEX: 62017CN0608
Language: hr
Date: 2017-10-24 00:00:00
Title: Predmet C-608/17: Zahtjev za prethodnu odluku koji je 24. listopada 2017. uputio Högsta förvaltningsdomstolen (Švedska) – Skatteverket protiv Holmen AB

8.1.2018   
            
            
               HR
            
            
               Službeni list Europske unije
            
            
               C 5/24
            
         Zahtjev za prethodnu odluku koji je 24. listopada 2017. uputio Högsta förvaltningsdomstolen (Švedska) – Skatteverket protiv Holmen AB
   (Predmet C-608/17)
   (2018/C 005/32)
   Jezik postupka: švedski
   
      Sud koji je uputio zahtjev
   
   Högsta förvaltningsdomstolen
   
      Stranke glavnog postupka
   
   
      Tužitelj: Skatteverket
   
      Tuženik: Holmen AB
   
      Prethodna pitanja
   
   
            
               1.
            
            
               Da bi društvo majka iz jedne države članice imalo pravo – koje proizlazi, među ostalim, iz predmeta Marks & Spencer – na temelju članka 49. UFEU-a odbiti konačne gubitke koje je ostvarilo njegovo društvo kći u drugoj državi članici, mora li društvo kći biti u izravnom vlasništvu društva majke?
            
         
            
               2.
            
            
               Treba li konačnim smatrati i dio gubitaka koji, zbog pravila u državi društva kćeri, nije bilo moguće prebiti s dobiti koja je u toj državi ostvarena u određenoj godini, nego ga se moglo prenijeti kako bi se te gubitke možebitno odbilo u narednim godinama?
            
         
            
               3.
            
            
               Treba li u ocjeni je li gubitak konačan u obzir uzeti činjenicu da je, u skladu s pravilima države društva kćeri, mogućnost subjekata različitih od subjekta koji je sâm ostvario gubitak da odbiju taj gubitak ograničena?
            
         
            
               4.
            
            
               Ako treba uzeti u obzir ograničenje poput onog navedenog u trećem pitanju, treba li voditi računa o mjeri u kojoj je ograničenje ustvari rezultiralo nemogućnošću prijeboja dijela gubitka s dobiti koju je ostvario drugi subjekt?